Ma olen ka elus olnud osaline mõnekümne inimese palkamises, lisan siia ka mõned asjad, mis smulle on silma jäänud.  CV on loomulikult standardsesse formaati kuuluv asi, aga liigne standardiseeritud rikub ilusa asja ära. Kõige õudsamad CV-d olid  need, mis olid välja trükitud CV-online vüi CV-keskuse keskkonnast. Kõik ühesugused, ilma igasuguse personaalsuse ilminguta.  Mina isiklikul eelistasin lugeda CV-sid, mis olid koostatud "iseseisvalt", mõnikord isegi käsitsi kirjutatud, ja mis juba lõid mingi pildi ka inimesest enesest.  Intervjuu korral tõmbab tõepoolest maine alla see, kui intervjueeritaval on firma kohta, kus ta kavatseb tulevikus veeta 40 tundi nädalas, vaid üks küsimus - mis palk on. Minule igatahes oli meeldivam suhelda  inimestega, kes tahtsid kõigepealt näha tööruume, uurida millist tehnikat kasutatakse, küsisid firma tulevikuplaanide suhtes.